AlexejDobrolubov/national_council_slovak_2010 huggingface dataset:
52. schôdza NR SR - 12.deň - B. popoludní
Dátum: 2026-06-11
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. Dávid, ty si reagoval na pána Machašeka, aj si v závere povedal, že teda predpokladáme, že sa to bude meniť častejšie. A pán Machašek sa čudoval, že čo, my tu dve hodiny sa o tom rozprávame a nech sa občania na to nepozerajú. No nech sa na to občania len pozerajú, lebo mne to nedalo. S kolegami sme si pozreli faktúry a teda, keď táto faktúra, ktorá je z konca roka 25 a jej predmetom je vývoj a konfigurácia jadra IS, je tá faktúra, ktorá sa týka tej zmeny rokovacieho poriadku, tak kolegovia z koalície, 48 000 €? To ma teda naozaj zaujíma, či toto je tá faktúra, ktorá vyvolala zmenu rokovacieho poriadku, a ak to je, a vy idete teraz opäť meniť rokovací poriadok, lebo sa vám nepáči to, čo ste schválili, tak vaše rozhodnutie, ktoré sa vám nepáči, nás stálo 48 000 €. A predpokladám, že v nejakej takej hodnote nás bude stáť ďalšie vaše rozhodnutie, tak pozor s tými vašimi rozhodnutiami. Pozor s tými vašimi rozhodnutiami, lebo neviem, či by ste toto robili doma, keby ste to mali platiť zo svojich peňazí, že vymaľujete si doma, poviete si: zelená som chcel, nevyšlo, premaľujem a zaplatím 48 000 €. Budeme sa pýtať aj infožiadosťou, či toto je tá faktúra, aby sme mali istotu, a ak je to tak, no tak to sa o tom nie, že dve hodiny tu budeme rozprávať, pán Macák, to sa o tom ešte pobavíme.
52. schôdza NR SR - 12.deň - B. popoludní
Dátum: 2026-06-11
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

A zlý úmysel je zlý úmysel. No a ten sa nedá zakryť a potom to takto dopadne. Ďakujem pekne za slovo. Takto, pán Michelko. Kreatívna deštrukcia z vašich úst s vašou ministerkou kultúry naberá úplne iný rozmer. Keď hovoríte, že tu opozícia kreatívne deštruuje legislatívny proces alebo ja neviem čo. Tým, že diskutuje o tých zákonoch, ktoré vy tu predkladáte. Vy tu máte predložený zákon, o ktorom ste nám vlastne pred chvíľou povedali, že to je vlastne prvé čítanie o zmene rokovacieho poriadku, ale o inej zmene, ako je napísané v tom zákone a vy mi tu idete hovoriť o kreatívnej deštrukcii a čo iné, a čo iné je ten váš návrh ako kreatívna deštrukcia? Veď váš návrh kreatívne ide meniť úplne iným spôsobom rokovací poriadok a ešte toto aj priznávate. Tak ja neviem, či o sebe ste nám chceli porozprávať, ale áno, sedí to. Ste kreatívny deštruent. A pani kolegyňa Čavojová, no, Tibor Gašpar, no kebyže on kade chodil, tade nerozprával, ako treba meniť pravidlá a on tu je vždy prvý, keď tu treba niekoho umlčať, odňať mu nejaké právo, pokárať ho, usmerniť ho a on sa pasoval za toho najlepšieho vykladača rokovacieho poriadku, ktorý ho aplikuje so 100 % presnosťou, tak ja by som o ňom nehovorila. Kebyže Tibor Gašpar nevnáša do tejto miestnosti seba v zmysle obsahovom, že zo seba robí obsah diskusie, tak ja by som o ňom nediskutovala, ale si pozrite dôvodové správy, v koľkých sa on nachádza a pozrite si jeho vystúpenia, v koľkých on sa spomína sám seba ako dôvod zmeny zákona. No tak, keď on zo seba robí dôvodovú správu, no tak o kom tu máme diskutovať? Keby to nerobil, tak ja sa mu nevenujem, ale keď
52. schôdza NR SR - 12.deň - B. popoludní
Dátum: 2026-06-11
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Ďakujem za slovo, pán predseda. No dobre, tak už vieme, o čo tu ide, takže v rozprave sa môžeme venovať skutočnej motivácii, ale v zásade to mohlo ísť aj SLK, kolegovia. Obmedzili ste aj ministrov, tak to ste si to mohli vybaviť už rovno na tejto schôdzi a nečakať do septembra. Mohlo to ísť kľudne aj SLK, zneužili ste to na horšie veci, skrátené legislatívne konanie ako na zmenu rokovacieho poriadku, tak to už by sme mali do albumu bizarností, čo sa tu deje, takú čerešničku na torte, keby sme skráteným legislatívnym konaním, vládnym návrhom menili rokovací poriadok, ktorý obmedzil ministrov. No tak konečne vidíme dôsledky vašej odbornej práce a veľmi dlhoročných skúseností týchto matadorov politiky, výborne.
52. schôdza NR SR - 12.deň - A. dopoludnia
Dátum: 2026-06-11
Poslanec: Mesterová, Zuzana (PS)
Druh vystúpenia: Vystúpenie v rozprave

Pekne za slovo. Bude mimoriadne stručné, keďže ste nám obmedzili čas. Dve veci. Pán Jarjabek, možno sa choďte pobaviť o tomto s občanmi vo vašej kancelárii v Bratislave na Gunduličovej ulici. Čo si myslia o tom, že tu schvaľujeme tieto zmeny v prospech Tibora Gašpara a tieto otázky, ktoré tu tak kladiete, skúste položiť ľuďom na Slovensku, že, čo si o tom myslia. A teraz len veľmi stručne k tomuto. Tento zákon je o Tiborovi Gašparovi, tak ako každá jedna zmena trestných kódexov, ktoré sme tu schvaľovali za posledné tri roky. Je to zrejmé. Tibor Gašpar hovorí, že ide o politický proces a tento zákon potvrdzuje, že nejde o politický proces, že sú tam dôvody na to, aby súdy konali a on nechce, aby konali, tak robíte tu všetko preto, aby súdy konať nemohli, aby ste znemožnili dokazovanie. A to, že nejde o politický proces, dokazuje kauza SÚMRAK. Tam, kde generálny prokurátor v § 363 spôsobil zastavenie konania voči Róbertovi Ficovi a Róbertovi Kaliňákovi. V jeho ponímaní sa viedlo z nezákonných dôvodov. Tak, ak by sa trestné konanie voči Tiborovi Gašparovi viedlo z nezákonných dôvodov, generálny prokurátor by určite zasiahol tak, ako zasiahol v kauze SÚMRAK. V kauze OČISTEC generálny prokurátor nezasiahol, nezobral späť žalobu, nepoužil § 363. Je zjavné, že tento generálny prokurátor, ktorý aktuálne je na čele Generálnej prokuratúry, nie je voči SMER-u zaujatý, veď konal v kauze SÚMRAK, konal v iných trestných konaniach, ak mal pocit, že sa vedú nezákonne. Nič viac nedokazuje, že v OČISTCI sa koná zákonne a jediným cieľom tohto celého je zmariť tento súdny proces, lebo vám evidentne niekde za dverami Tibor Gašpar dupe nohami, že mu treba pomôcť. Ďakujem pekne, skončila som. Pán poslanec Pročko
52. schôdza NR SR - 9.deň - A. dopoludnia
Dátum: 2026-06-05
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. No tak to vám poviem, pán Gašpar. Kým vy budete porušovať zákony, kým vy sa budete snažiť mariť spravodlivosť, kým vy tu budete zastrašovať novinárov, sudcov, kým budete búrať právny štát, kým tu budete nosiť návrhy zákonov, ktoré majú pomôcť vám a spolu s vami iným obžalovaným osobám, dovtedy sa ja vám budem venovať. A vy sa o moje zdravie nebojte. Vy sa starajte o to, aby ste sa obhájil tam, kde sa obhájiť máte. Moje zdravie, vy sa o neho starať nemusíte. A vychádzam z právoplatných rozhodnutí, kde sa policajti priznali a prijali trest za to, ako spolupracovali s organizovanou zločineckou skupinou, ktorú ste mali zakladať vy a Norbert Bödör, z toho ste obžalovaní a celé vaše pôsobenie v tejto inštitúcii sa snaží len zmariť tento súdny proces, kým to vy budete robiť, ja sa vám budem venovať.
52. schôdza NR SR - 9.deň - A. dopoludnia
Dátum: 2026-06-05
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Ďakujem pekne. No, priority tejto vládnej koalície sú zjavné. Keď sa menia trestné sadzby a Očistec, tak informačnú kampaň vedie sám premiér. Keď sa mení zákon, ktorý sa dotýka 5 miliónov ľudí, informačnú kampaň nevedie nikto. Ja vám garantujem, že ľudia na Slovensku viac vedia o následkoch Očistca, ako Boris Susko je o následkoch, ktoré prinesie novela Trestného zákonníka. Zrátané, podčiarknuté, toto je výsledok tejto vlády.
52. schôdza NR SR - 9.deň - A. dopoludnia
Dátum: 2026-06-05
Poslanec: Mesterová, Zuzana (PS)
Druh vystúpenia: Vystúpenie v rozprave

Ďakujem pekne za slovo, pán predsedajúci. Zachytila som také v bufete debaty o tom, že tu rozprávame o len skrátení lehoty a nič vecné k tomu. No nie je to pravda. Tak začnem od konca a potom sa vrátim opäť, prečo je dôležité neskracovať pri takomto vážnom dokumente lehotu a poďme k veci. Občiansky zákonník zavádza aj nový inštitút správy zabezpečenia záväzku. To je niečo nové. Nehovorím, že to nie je postavené na nejakých základoch, ktoré poznáme, ale jedna vec tam je taká, na ktorú ja by som sa veľmi rada opýtala pána ministra, len myslím, že už nemá čas. Tak ešte aj odišiel. Nemá čas. A však nemôže mi odpovedať.
52. schôdza NR SR - 8.deň - B. popoludní
Dátum: 2026-06-04
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

No, škoda, že sa nedokážeme počúvať s porozumením, ale však, pozrite, prax ukáže, pani, prax ukáže. A väčšinou arogancia narazí na realitu. Lebo ja som presne to povedala, že pri procesnej zmene, ktorá sa dotýka len súdov a úradov, tá kvalita toho, ako sa to uvádzalo do praxe, bola neporovnateľne vyššia, ako keď tú hmotnoprávnu normu, ktorá sa týka všetkých, teraz ideme uviesť do praxe. Takže vlastne ani ste nechceli, len ste potvrdili to, čo som hovorila. Ďakujem, čaro nechceného. Presne to som hovorila, že neporovnateľne užšia úprava, ktorá sa dotýka procesne neporovnateľne užšej skupiny, v zásade štátnych inštitúcií, bola kvalitatívne lepšie zavedená do praxe, lepšie pripravená, lepšie vysvetlená, lepšie odkomunikovaná. Tak ďakujem, že ste to vlastne potvrdili.
52. schôdza NR SR - 8.deň - B. popoludní
Dátum: 2026-06-04
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Súhlasím, len vy hovoríte len o nedostatku formy. Ja hovorím o nedostatku, keď je zmluva alebo právny úkon v rozpore so zákonom alebo obchádza zákon. Lebo to sa netýka len formálnych nedostatkov. Vy zavádzate širšie zmenu absolútnej a relatívnej neplatnosti a takýchto sporov sme tu už mali niekoľko v pléne Národnej rady a práve to je problém, že my by sme sa tu o tom takto sporiť nemali. Keď sa my musíme tu v pléne sporiť o tom, aké následky právna norma prinesie v riadnom živote, tak niekde je problém. My by sme mali dostať na toto jasné odpovede od toho, kto tento zákon predkladá a ten, kto ten zákon predkladá, má aktuálne 6 minút na to, aby nám odpovedal. Toto je veľký problém. Pán poslanec
52. schôdza NR SR - 7.deň - B. popoludní
Dátum: 2026-06-03
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Lucia, ja myslím, že kolegovia sa blížia k hranici, kedy tým svojím arogantným prístupom k legislatívnemu procesu narazia tak, že už tú škodu nebudú vedieť opravovať, lebo my už sme to tu videli. Príťažný kodex so, čo spôsobila v praxi a ako sa tomu vlastne predchádzalo tými veľkými pozmeňujúcimi návrhmi a siedmimi novelizáciami. Lenže mám obavu, že, že Občiansky zákonník, to už je veľké sústo a že to nestihnú opraviť v tom druhom čítaní, ani počas tohto celého procesu a že to už, keď nastanú tie následky, tak to už im ani pán Bohunický nepomôže. A konečne prídu na to, že čo spôsobuje ich štýl legislatívnej práce a ich prístup k správe štátu, lebo myslím, že to bol ich dominant, ktorý povedal: vyhraj voľby, môžeš všetko. A ono to vyzerá, že to je pravda. Len to nevychádza z demokratických princípov, ale z arogancie moci a teraz narazí a ja teda, kolegovia, čím ďalej tým viac vám to prajem. Pán poslanec Dostál.
52. schôdza NR SR - 7.deň - B. popoludní
Dátum: 2026-06-03
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Pán Dostál, ja dúfam, že pri Občianskom zákonníku, keď už sme skrátili prvé čítanie, tak táto vládna koalícia využije aj iné nové ustanovenia rokovacieho poriadku a v druhom čítaní predĺži rozpravu. Lebo sme tu počúvali na grémiu, že tam budú pozmeňováky, že tam bude dosť priestoru. No tak ja by som možno odporúčala tak byť tak inovatívny a skúsiť aj predĺženie, lebo ja sa veľmi obávam, že ako toto dopadne a som chvalabohu, že toto rokovanie je už navždy zapísané v kanáloch tejto inštitúcie, že občania vždy, keď ich niekto obabre na základe nového Občianskeho zákonníka, si budú vedieť pozrieť, vďaka komu. Ďakujem pekne. Ďalšia v rozprave vystúpi pani poslankyňa
52. schôdza NR SR - 6.deň - B. popoludní
Dátum: 2026-06-02
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Za slovo, pán predsedajúci. No, pán Bartek, bolo to veľmi excentrické vystúpenie. Ale teda, ak hovoríte o autách, ktoré mal obstarať pán Harman, tak Kancelária prezidenta Slovenskej republiky rozšírila vozový park o luxusné limuzíny, napríklad o značku Mercedes-Benz s cenou takmer 180 000 € – to len tak na margo. A keď hovoríte o pánovi Hegerovi, ktorý predtým, ako vstúpil do politiky, tak pracoval v nejakej sfére, kde propagoval alkohol. No, on ho propagoval asi pre dospelých ľudí. Tuto váš minister chodí s autobusom a rozdáva deťom cukrovú vatu, wafle a cukríky a naloženého v autobuse má pána, ktorý bol za drogovú činnosť obvinený a vďaka 363 už nie je, ani nie vďaka riadnemu procesu. A pani Cibulková Fit Drinkom tiež asi nepropagovala proteínový nápoj a podporovala vášho prezidenta v kampani. No a ešte takto zo strany HLAS. Vy sa tu ozývajte k tomu, kto kde ako pracuje, keď vaši členovia v Košiciach, konkrétne na okresnom úrade v Košiciach, majú štátne fleky a do práce nechodia. Váš stranícky kolega je zamestnaný v súkromnej firme, zároveň má ako také leno pridelenú štátnu funkciu alebo verejnú funkciu, kde sa ukázať nemusí, plat berie, ale chodí pracovať niekde inde. Len toľko k vám, pán Bartek, poviem a môžete sa vy tu zavzdušňovať od rána do večera. Neschopnosť, aroganciu nezakryjete.
52. schôdza NR SR - 6.deň - A. dopoludnia
Dátum: 2026-06-02
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Poslankyňa Mesterová. Ďakujem pekne za slovo. Zuzana veľmi správne si povedala, že my sa tu síce týždne z toho smejeme, že čo to je za návrh, ale on môže spôsobiť škodu, lebo keby to išlo len o poslancov, budiž. Nech tam sú poslanci Národnej rady. Ale prezident, premiér, to mi chcete povedať, že tieto ústavné funkcie nemajú čo robiť? Len chodiť po svadbách? Jednak sú to drahé inštitúcie, lebo celý ansámbel, ktorý s nimi chodí, stojí peniaze, bez neho ísť nemôžu. A druhá vec je, ako vy, my očakávame viac od prezidenta a predsedu vlády, ako to, že bude chodiť sobášiť ľudí, a myslím, že aj občania od nich očakávajú viac. Rovnako tak aj od ministrov. Ja rozumiem, kolegovia z koalície, že vám sa to zdá ako dobrý nápad, lebo vy si nerobíte tú svoju prácu poctivo. Táto vláda, preto máte veľa času. Ale my aj dnes sme rokovali o zákonoch, ktoré sú zlé. Ešte nedorokovaná prevencia proti kriminalite, ako tu babrete veci, tak naozaj už trošku hospodárne k tomu pristupujme. Začnite v prvom rade vykonávať tie povinnosti, ktoré máte teraz. Neprikladajte si ďalšie, keď nie ste schopní zvládnuť ani to, čo máte robiť teraz.
52. schôdza NR SR - 6.deň - A. dopoludnia
Dátum: 2026-06-02
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

ďakujem pekne za slovo, pán predsedajúci. Vzhľadom na všetky apely, ktoré moji kolegovia vo faktických poznámkach spomenuli, ja jeden pridám, budem apelovať na poslancov strany Hlas, aby, ak im máme veriť dobrý úmysel pri prevencii boja proti kriminalite, aby v prvom rade odvolali obžalovaného podpredsedu Národnej rady. Dve tretiny ľudí na Slovensku si to želajú, aby prestali sa podieľať na prokorupčných krokoch tejto vlády, aby prestali zasahovať do vyšetrovania závažnej trestnej činnosti, alebo aby iniciovali v zmysle ústavy skrátenie tohto volebného obdobia. Ďakujem pekne. Ďalší v rozprave.
52. schôdza NR SR - 5.deň - A. dopoludnia
Dátum: 2026-06-01
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

No, Dávid, ešte by do toho autobusu mohol nastúpiť aj tuto pán Matúš Šutaj Eštok s témou, ako vykonávať súdne rozhodnutia, ako predchádzať exekúciám a podobne, ako neprehrať všetko, čo za, čo príde žaloba. A ono sa potvrdzuje to staré známe porekadlo, ktoré deťom hovoria rodičia: „Nenastupujte k cudzím ľuďom do dodávky a neberte si od nich cukríky.“ Toto je presne príklad toho, keď cudzí ľudia lákajú vaše deti do dodávky na vafle a pukance a je to teda dosť nebezpečné pre tie deti, tak to len potvrdzuje výchovu. Nenastupujte, deti, do dodávky, ktorú vezie Matúš Šutaj Eštok.
52. schôdza NR SR - 4.deň - A. dopoludnia
Dátum: 2026-05-29
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

To je najväčšie prekvapenie, táto ich plytká ignorácia toho, na čo tu vlastne sedia. Tuto pani spravodajkyňa mi povie, že to nebolo k téme. No, bohužiaľ, ani príspevok pána Hazúchu nebol k téme, ale čo je téma, je, ako vy ľahkovážne pristupujete k správe štátu, ako keby to bolo len tak. Tu nás zvolili, my si to tu tak rezorty podelíme, zákazky podelíme, našich ľudí ošetríme a tu plus mínus niečo, aby bolo, adresná pomoc dobre znie, tak niečo pomenujeme adresná pomoc. A keď to ani nie je adresná pomoc. A tak ťažko, ťažko to ide, viete, posťažujete sa tu, niečo tu tak aj poschvaľujete, ale výsledky z toho efektívne nie sú. A mňa najviac na tom rozčuľuje toto, že vy tu plytváte časom Slovenska, plytváte časom ľudí na Slovensku, ktorí tu dennodenne pracujú a čakajú, že vy budete túto krajinu spravovať riadne a namiesto toho sa čoho dočkali? Namiesto toho sa dočkali toho, že oni vlastne nevedia predvídať, aké budú mať životné náklady, lebo také zákony, ktoré tu schvaľujete, a potom im hovoríte niečo o adresnej pomoci, ktorú nakoniec nedostanú. Ale dostane ju pán Hazúcha, ktorý sa ešte aj sťažuje, že zle ju dostal. Ďakujem.
52. schôdza NR SR - 4.deň - A. dopoludnia
Dátum: 2026-05-29
Poslanec: Mesterová, Zuzana (PS)
Druh vystúpenia: Vystúpenie v rozprave

Ďakujem pekne za slovo, pán predsedajúci. Ja som pôvodne nechcela vystúpiť v tejto rozprave, ale nový rokovací poriadok mi to umožňuje a pán Hazucha si to vyslovene vypýtal, lebo ja ešte ani 10:00 nie je a ja už sa tu musím rozčuľovať. To pán Hazucha, vy si uvedomujete, že vy, kde vy sedíte? Toto je najvyšší zákonodarný orgán, Národná rada a tu poslanec koalície povie, že je to zložité. Ja poberám energopomoc a tiež kupujem drevo, lebo vlastne je to drahé. Je to ťažké riešiť a vy tu akože, vy si uvedomujete, že vás tu ľudia zvolili preto, aby ste riadili štát, že vy tých 6000 € z daní daňových poplatníkov beriete nie preto, aby sa vám tu... a odchádza. Nech sa páči do bufetu. Dovidenia, pán Hazucha. Dopočutia. Toto sú presne výsledky SMER-u. Povedia tu niečo, čo si prečítajú, čo im napíšu, aby povedali, lebo treba niečo povedať na obranu tých blúdov, ktoré tu schvaľujú, a potom sa zoberú a odídu. Včera schválili pozmeňujúce návrhy, o ktorých ani nevedeli, čo v nich je. Normálne tu boli prekvapení ľudia, sedeli poslanci prekvapení, že, čo poslankyňa sa hlási do tretieho čítania, žiadne pozmeňujúce návrhy neboli. Minútu predtým ich odhlasovali. Minútu predtým. Ani nevedeli. Hlasujú tu za veci, ktoré ani nevedia, za čo, len tu tak stláčajú gombíky a vy sa potom čudujte. Vy sa potom čudujte, že my sa na to tu nemôžeme pozerať a ľudia na Slovensku sa na to tu nemôžu pozerať. Ja som zo Starčín. Pán Hazucha to počuje tam v tom bufete vzadu. Keby tento prejav predniesol v nejakej krčme, tam ho ženú tak, že sa zastaví za Humenným. Keby ľuďom tam povedal, že viete čo, vy ste si ma zvolili do tej Národnej rady, ale ja tiež kupujem drevo, aj mám energopomoc, ale neviem, nejde to, ťažké to je, drahé to je. Tak to urobte tak, aby to tak nebolo. Tu máte na to všetky ministerstvá, všetky úrady, všetky inštitúcie v tomto štáte. Hrdinovia, ste si pýtali túto vládu, lebo odborníkov tu treba pustiť konečne. No vidíme, vidíme. Keď tu sa vyjadruje Hazucha k energopomoci spôsobom, že sa vlastne posťažuje, že on ju poberá, stále kupuje drevo, lebo je to ťažké. No, tak zhasnite a dovidenia. Lebo takýmto spôsobom ja neviem, čo vy vyriešite. Ale ešte len 10:00 ráno, tak prosím, zvýšme úroveň tohto piatku, lebo akože týmto spôsobom fakt to lepšie bude, keď sa, keď Národná rada neschváli nič a už len počkáme do volieb. Ďakujem pekne. Prežijete? Ale ešte len 10:00 ráno, tak prosím, zvýšme úroveň tohto piatku, lebo akože týmto spôsobom fakt to lepšie bude, keď sa, keď Národná rada neschváli nič a už len počkáme do volieb. Ďakujem pekne.
52. schôdza NR SR - 3.deň - B. popoludní
Dátum: 2026-05-28
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Ich ešte drží pokope a že už naplnili program. No nenaplnili. Nenaplnili program, lebo Tibor Gašpar je stále obžalovaný, tak ako mohli naplniť program? Veď toľko sme tu už mali pokusov, aby sa už obžalovaný nebol, a ešte žiadny nevyšiel, aj teraz odchádza, tak nemôžu ešte skončiť, lebo jemu sa lepšie, bezpečnejšie a hlavne pokojnejšie nežije. A keďže on veľa vie, lebo z toho, čo o ňom vieme, musí veľmi veľa vedieť, tak sa lepšie, bezpečnejšie a pokojnejšie nežije ešte mnohým blízkym ľuďom tejto vlády a preto nemôžu skončiť, pretože už 40 ľudí vypovedalo a bolo odsúdených za to, že vypovedali o tom, aká korupcia sa páchala za predchádzajúcich vlád týchto šampiónov, týchto odborníkov a keďže ešte všetci všetkým sa nežije lepšie, bezpečnejšie a pokojnejšie, tak celé Slovensko tu musí s nimi trpieť, kým sa tak nestane. Pán minister Kamenický.
52. schôdza NR SR - 3.deň - B. popoludní
Dátum: 2026-05-28
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Pýtal si sa, že aké externé vplyvy majú vplyv na to, že sa tu nehospodárne nakladá s verejnými zdrojmi. No korupcia by mohla byť tiež taký externý vplyv a možno minulosť by nám mohla ukázať, akým systémom by to mohlo fungovať aj dnes a prečo sa nám nedarí šetriť, lebo z minulosti už máme ľudí, ktorí boli odsúdení a priznali sa k tomu, ako fungovalo šafárenie s verejnými zdrojmi. Napríklad taký Štefan Poláček, podnikateľ, ktorý sa priznal k tomu, že zaplatil úplatok 100000 € za, že mohol prenajímať svoju budovu Krajskému colnému a daňovému úradu v Prešove, a dostal za to peňažný trest 50000 €, alebo taká pani Jana Roučanová, konateľka firmy Alexis, ktorá sa v kauze Mýtnik priznala, že sa podieľala na nezákonných tendroch, ktoré boli predražené o 45 miliónov, z čoho, za čo dostala päťročnú podmienku a 20000 peňažný trest, a takýchto ľudí máme ďalších 38, ktorí vypovedali o tom, ako korupciou za obdobia, ktoré do obdobia očistca, získavali zákazky od štátu, predražené zákazky, tak možno tam môžeme hľadať naše verejné zdroje a toto nám možno nasvedčuje, akým spôsobom fungujú niektorí predstavitelia tejto vládnej koalície. Pani poslankyňa Kosová. Možno tam môžeme hľadať naše verejné zdroje a toto nám možno nasvedčuje, akým spôsobom fungujú niektorí predstavitelia tejto vládnej koalície. Pani poslankyňa Kosová.
52. schôdza NR SR - 3.deň - A. dopoludnia
Dátum: 2026-05-28
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Predseda a teda ja by som len chcela upozorniť na to, že tu poslankyňa Národnej rady vystupuje v treťom čítaní k vážnym veciam. Poslanci vládnej koalície ani nevedia, že schválili pozmeňováky. Sú prekvapení, že niekto sa prihlásil do tretieho čítania, hlavne, že hlasujú za. Poslankyňa Tina Gažovičová vám tu hovorila o tom, aké vážne veci ste schválili, o ktorých ani neviete, že ste ich schválili a tu tomu nikto neveruje. Pozornosť, tak vážení občania a občianky, takto sa prijímajú zákony v pléne Národnej rady.
52. schôdza NR SR - 1.deň - B. popoludní
Dátum: 2026-05-26
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

No z tejto rozpravy vyplynula jedna vec, že možno nie je treba zložito hľadať presné znenie rokovacieho poriadku. Možno stačí vymeniť obžalovaného podpredsedu Národnej rady, lebo nie je možné, aby z piatich ľudí len jeden nedokázal s porozumením prečítať obsah rokovacieho poriadku a náležite ho aplikovať. Lebo vždy sa zasekneme pri rokovaní a pri predsedaní Tibora Gašpara. Jediný on nerozumie tomu, kedy môže zasiahnuť do rozpravy, kedy nemôže. Jediný on nadhodnocuje všetky reštriktívne ustanovenia, ktoré sú tam. Jediný on tu vykazuje poslancov už pomaly za to, že dýchajú, tak možno sa treba vrátiť z kratšej cesty a len vymeniť podpredsedu Duckého, ktorý nie je schopný čítať s porozumením, namiesto toho, aby sme hľadali také znenie, ktorému on porozumie, alebo potom navrhujem obrázkovú verziu Le Porelo. Lebo ja už neviem, aký konkrétnejší obsah a ako zabezpečíme to, aby každý tu mal jednotný výklad a naozaj rozumel tomu, čo je a čo nie je porušením rokovacieho poriadku, lebo tu už sa dostávame do veľmi absurdných situácií a vždy je za tým Tibor Gašpar. Kolegyne, kolegovia.